《郭仲微见过问疾》
宋代·宋祁

薄宦真何补，居然滞拙艰。
无心图作佛，有疾愿藏山，
臂率愁肌减，毛惊暮领斑。
未能吴客问，谁恨越人弯。
学倦书刀废，呼慵博雉閒。
宁惭局辕下，为耻醉墦闲。
直道胡论枉，空言分合删。
苍蝇徒扰扰，狂猘自{左口右颜}{左口右颜}。
上客迂飞盖，穷阎问闭关。
馀光照徒壁，高辩破连环。
感激排非圣，栖迟触怒顽。
十年休赋蜀，二始欲睎颜。
昔有弹冠进，今将补被还。
春休晴絮白，日入暝霞殷。
旧产平台侧，新田颍水湾。
吾游如不遂，岩樾试重攀。

作者简介：宋祁（998～1061）北宋文学家。字子京，安州安陆（今湖北安陆）人，后徙居开封雍丘（今河南杞县）。天圣二年进士，官翰林学士、史馆修撰。与欧阳修等合修《新唐书》，书成，进工部尚书，拜翰林学士承旨。卒谥景文，与兄宋庠并有文名，时称“二宋”。诗词语言工丽，因《玉楼春》词中有“红杏枝头春意闹”句，世称“红杏尚书”。